b'\n_START_ARTICLE_\nSt\xc3\xa4ndchen, D 920 (Schubert)\n_START_SECTION_\nHist\xc3\xb2ria\n_START_PARAGRAPH_\nEl poema que Schubert us\xc3\xa0 com a text era un enc\xc3\xa0rrec d\'Anna Fr\xc3\xb6hlich, una mestra de cant a Viena,  a Franz Grillparzer. La petici\xc3\xb3 era per celebrar l\'aniversari (o el dia del sant) de la seva alumna Louise Gosmar. Fr\xc3\xb6hlich va mostrar el  poema de Grillparzer\xc2\xa0 a Schubert i li va preguntar si podia posar-li m\xc3\xbasica. Nom\xc3\xa9s tenia uns quants dies i compongu\xc3\xa9 la versi\xc3\xb3 per a mezzo-soprano i cor d\'homes  (D. 920 en el  cat\xc3\xa0leg cronol\xc3\xb2gic d\'Otto Deutsch). _NEWLINE_Tanmateix, Fr\xc3\xb6hlich no qued\xc3\xa0 contenta perqu\xc3\xa8 va volia una versi\xc3\xb3 perqu\xc3\xa8 poguessin cantar Louise Gosmar i les seves amigues. Aix\xc3\xad que Schubert r\xc3\xa0pidament realitz\xc3\xa0 una altra partitura per\xc3\xb2 per a cor de dones (SSAA), D. 921. El compositor no va apar\xc3\xa8ixer quan interpretaren la pe\xc3\xa7a i el van trobar en una cerveseria al costat de la casa._NEWLINE_Schubert nom\xc3\xa9s music\xc3\xa0 dos altres poemes de Grillparzer: "Bertas Lied in der Nacht", D 653, i "Mirjams Siegesgesang", D 942.\n_START_SECTION_\nManuscrits i publicaci\xc3\xb3\n_START_PARAGRAPH_\nEl t\xc3\xadtol pot ser que el pos\xc3\xa9s Diabelli: el manuscrit de D 920 tan sol est\xc3\xa0 encap\xc3\xa7alat amb la denominaci\xc3\xb3 \'Chor mit Alt=Solo / Gedicht von Grillparzer\'. La partitura D 921 va ser publicada per Anton Diabelli com a "St\xc3\xa4ndchen", Op. [posth.] 135.'